ରାଜସ୍ବ ନିରୀକ୍ଷକଙ୍କୁ ମାଡ଼, ଥାନାରେ ଅଭିଯୋଗ\nରାଜନଗର,୯।୧୨(ଡି.ଏନ୍.ଏ.)- ରାଜନଗର ବ୍ଲକ ଅନ୍ତର୍ଗତ କେରଡାଗଡ ସର୍କଲର ରାଜସ୍ବ ନିରୀକ୍ଷ\nରାଜସ୍ବ ନିରୀକ୍ଷକଙ୍କୁ ମାଡ଼, ଥାନାରେ ଅଭିଯୋଗ\t December 9th, 00:00 AM December 9th, 00:00 AM\nରାଜନଗର,୯।୧୨(ଡି.ଏନ୍.ଏ.)- ରାଜନଗର ବ୍ଲକ ଅନ୍ତର୍ଗତ କେରଡାଗଡ ସର୍କଲର ରାଜସ୍ବ ନିରୀକ୍ଷକ ଦେବେନ୍ଦ୍ର କୁମାର ସ୍ବାଇଁଙ୍କୁ ଶନିବାର ମାଡ ମରାଯାଇଥିବା ନେଇ ଥାନାରେ ଅଭିଯୋଗ ହୋଇଛି। ଏନେଇ ତହସିଲଦାର କ୍ଷୀରୋଦ କୁମାର ବେହେରା ଥାନାରେ ଅଭିଯୋଗ କରିଛନ୍ତି। ଅଭିଯୋଗ ମୁତାବକ, ଅପରାହ୍ନ ସମୟରେ ଅଫିସ୍ ବନ୍ଦ କରି ସ୍ବାଇଁ ରାଜନଗର ତହସିଲକୁ ଆସୁଥିଲେ। ବାଟରେ କେରଡାଗଡ ଜଗନ୍ନାଥ ମନ୍ଦିରରେ ଠାକୁର ଦର୍ଶନ ସାରି ବାଇକ୍ ଷ୍ଟାର୍ଟ କରୁଥିବା ବେଳେ ଉକ୍ତ ଗାଁର ସୁକାନ୍ତ କୁମାର ମାଝି ହଠାତ୍ ତାଙ୍କୁ ଆକ୍ରମଣ କରିବା ସହ ବିଚ୍ ରାସ୍ତାରେ ମାଡ ମାରିଥିଲେ। ଏ ନେଇ ସ୍ବାଇଁ ରାଜନଗର ତହସିଲଦାର ବେହେରାଙ୍କୁ ଲିଖିତ ଭାବେ ଜଣାଇଥିଲେ। ଥାନାରେ ବେହେରାଙ୍କ ଅଭିଯୋଗ ପରେ ୨୧୧/୨୦୧୭ ଏକ ମାମଲା ରୁଜୁ ହୋଇଛି। ଏହି ଘଟଣାର ଅଭିଯୁକ୍ତଙ୍କୁ ତୁରନ୍ତ ଗିରଫ କରା ନଗଲେ ତହସିଲ ଅଧୀନରେ ଥିବା ୭ ରାଜସ୍ବ ସର୍କଲର ନିରୀକ୍ଷକମାନେ କାର୍ଯ୍ୟବନ୍ଦ ଆନ୍ଦୋଳନ କରିବେ ବୋଲି ଚେତାବନୀ ଦେଇଛନ୍ତି।
